Buy Here Pay Here 2010 Hyundai Elantra SE for Sale in Falling Waters WV 25419 Falling Waters Used Cars
VIN #: KMHDU4ADXAU858130 Roekeloos.co.za: Boeke: 'n Sensasionele Lewe
'n Sensasionele Lewe
Wonder jy of jou verhouding met jou man en kinders is soos wat dit behoort te wees? Voel jy asof jy teen die dak vasbid, of asof God nie met jou wíl praat nie? Het jy al gewens dat jy net íéts aan jou lyf, gesondheid, kleredrag of voorkoms kan verander, maar jy sukkel om dit reg te kry? Is daar dinge in jou lewe wat jou slapelose nagte gee - jou finansies, werk, omgewing, siekte, huwelik of lewensdrome?
As jy jouself in enige van hierdie vrae kan raaksien, is 'n Sensasionele Lewe net die boek vir jou! Die inhoud van die boek bestaan uit vrae wat jou sal help om jou eie lewe in oënskou te neem, bewusmaking dat jy nie alleen is in jou situasie nie, en raad wat jy prakties in jou lewe kan gebruik.
Dertig hoogvliegvroue deel elk iets persoonliks uit hulle eie lewensverhaal met jou. Wat meer is, hulle motiveer jou ook om nie vir 'n oomblik langer soos 'n tarentaal onder op die grond rond te skarrel nie, maar eerder hoog in die lug te sweef soos 'n arend. En met die praktiese raad wat vir hulle gewerk het daarby, sal hierdie boek jou beslis help om self 'n sensasionele lewe te bereik in elke faset van jou vrouwees.
Kom leer gerus by skrywers en bekende persoonlikhede soos Nina Smit (stiltetyd), Esté Geldenhuys (af tye), Suzette van der Merwe (seerkry en teleurstelling), Chante Hinds (selfvertroue), Lindie van Eeden (vriendskap), Wanda de Kock-Bam (familie), Linda Kriel (lyf), Liesel Krause-Wiid (selfversorging en voorkoms), Maretha Maartens (kerk) en Milanie Vosloo (werk).
'n Sensasionele Lewe sal jou lewe verander en verryk in terme van jou liggaam, gees en denke.Dit sal jou ook bemagtig om die lewe met al sy uitdagings weer in die oë te kyk met selfvertroue en die wete dat jy jý mag wees: 'n Godgeskape, droomvervulde en unieke vrou wat suksesvol sál wees!
Hierdie boek is uitsonderlik want.
- dit is Maart Finesse se redakteurskeuse
- 30 hoogvliegvroue deel hul lewenskuns
- daar is vrae om te beantwoord aan die begin van elke hoofstuk om moontlike persoonlike kwessies in jou lewe uit te lig
- skrywers gee praktiese wenke aan die einde van elke hoofstuk wat jou lei om te
Reik na hoër hoogtes en uit te styg bo jou omstandighede.
Vir bestellings en navrae:
T (016) 982-3617
F (016) 982-3618